Fehmarni väina tunnel
Fehmarni väina tunnel (saksa keeles Fehmarnbelt-Querung, taani keeles Femern Bælt-forbindelsen) on rajamisjärgus olev merealune tunnel pikkusega ligikaudu 18 km, mis valmib aastal 2029. Läänemerre sukeldatud sektsioonidest koosnev maailma pikim tunnel hakkab nii raudtee kui kiirteega liitma Fehmarni saart Saksamaal üle väina Lollandi saarega Taanis. See loob otseühenduse Kesk-Euroopast üle Zealandi saare Skandinaaviaga, läbi taanlaste pealinna Kopenhaageni. Tunnel asendab tiheda ajagraafikuga praamiliikluse Fehmarni väinas liinil Puttgarden–Rødby. Liini nimetus on saksa keeles Vogelfluglinie ja taani keeles Fugleflugtslinjen. Riiklikutele toetustele lisaks toetab projekti Euroopa Komisjon läbi Euroopa ühendamise rahastu (CEF), nii nagu Rail Balticat.